OpenLLM-France/wikimedia huggingface dataset:
# Casal de Taurinyà

El Casal de Taurinyà és una obra de Ripoll protegida com a Bé Cultural d'Interès Local.

## Descripció

Casa construïda a la cruïlla de la plaça Nova, el carrer del Prat i el carreró que dona accés al pont del Raval. Els elements arquitectònics més interessants de la casa es troben als baixos de la casa, a l'entrada hi ha un arc de mig punt rebaixat, sobre impostes motllurades i pilastres amb figures humanes esculpides en alt relleu gravat a la pedra consta l'any 1695. Al carreró que enfila cap al pont, hi ha una porta tapiada amb brancals de pedra i una llinda en què hi ha representat un toro, emblema del llinatge Taurinyà. Alhora, als baixos de la casa hi ha arcades de punt rodó del primitiu pont del raval i el pas que dona al terrat hi ha a l'altra banda del pont.
L'any 2015 es va acreditar com a BCIL una altra de les llindes del mas. Es tracta d'una llinda de pedra picada escrita en llatí. Té gravada la data 1714 i es troba sobre la porta que dona accés als galliners i als corrals. (POUM 2015)

## Referències

* 1 2 «Casal de Taurinyà». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 18 març 2019].
# Casal de Tiana

El Casal de Tiana és una obra de Tiana (Maresme) protegida com a bé cultural d'interès local.

## Descripció

És una edificació aïllada d'una sola nau amb vestíbul, sala amb amfiteatre i escenari. L'estructura és de parets de càrrega amb encavallades de fusta i embigat metàl·lic. La façana principal és simètrica i es compon de tres cossos separats per pilastres ornamentals. L'eix de simetria està emfatitzat per la porta d'accés d'arc escarser, la marquesina i el finestral d'arcs apuntats que enllaça amb els motius ornamentals del frontó. La coberta és a dos aiguavessos. L'interior ha estat reformat. La sala presenta pilastres, capitells i falsos arcs diafragma de guix. El marc de l'escenari està decorat amb garlandes, elements vegetals i florals amb una gran mascara al centre.

## Referències

* 1 2 3 4 «Casal de Tiana». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2016].
# República Txetxena d'Itxkèria

La República Txetxena d'Itxkèria (en txetxè: Нохчийн Республика Ичкери, transcrit: Nokhtxíin Respúblika Itxkeri, versions escurçades: Нохчийн Республика, Nokhtxíin Respúblika - República Txetxena, i Нохчийчоь, transcrit Nokhtxiitxó - Txetxènia) és el nom del govern rebel txetxè, contraposat a la república autònoma de Txetxènia, subjecte federal de Rússia. Fou declarada l'any 1991, i no ha obtingut mai cap reconeixement tot i controlar de facto parts importants del país en diferents moments, especialment durant el govern de Djokhar Dudàiev. Tan sols va rebre el suport del president georgià Zviad Gamsakhurdia, i dels talibans quan aquests governaven l'Afganistan. Dudàiev fou qui elegí el nom d'Itxkèria per a la nova república, pres d'una regió muntanyosa feu del teips (clans) més independentistes. Durant les hostilitats amb Rússia, la representació oficial del govern a l'exili va estar a Londres.
Marcada per les guerres txetxenes, orgànicament Itxkèria va estar relacionada amb organitzacions rebels del nord del Caucas: els jamaats (assemblees) i l'Exèrcit d'Alliberament del Daguestan, i impulsà el Congrés dels Pobles de Daguestan i Itxkèria, liderat pel txetxè Xamil Bassàiev i Movladi Udugov. Tot i compartir l'objectiu d'aconseguir una Txetxènia independent, els sectors més moderats d'Itxkèria van tenir conflictes amb organitzacions de caràcter fonamentalista com el Regiment Islàmic per a Propòsits Especials o la Brigada Islàmica Internacional de Manteniment de la Pau. Es considera que la fi de la República fou el 2007, quan Dokà Umàrov la va integrar en l'anomenat Emirat del Caucas, una organització que deia aglutinar els moviments independentistes i islàmics del nord del Caucas, de la que Umàrov se'n declarà Emir. El gir islamista d'Itxkèria va ser refusat per algunes faccions de l'exili.

## Vegeu també

* Txetxènia

## Referències

* ↑ «Mapping Militant Organizations». A: Chechen Republic of Ichkeria (en anglès). Universitat Stanford, 2018 [Consulta: 30 setembre 2020].
* ↑ «Chechen Leadership In Exile Seeks To Salvage Legitimacy» (en anglès). Radio Liberty, 15-11-2007 [Consulta: 30 setembre 2020].

## Bibliografia

* Taibo, Carlos: El conflicto de Chechenia. (en castellà) ISBN 84-8319-206-3

## Enllaços externs

* Oficina de premsa de la República Txetxena d'Itxkèria Arxivat 2020-08-10 a Wayback Machine.
* Txetxènia, trenquem el silenci Arxivat 2015-11-20 a Wayback Machine. (català)
# Rasbora rutteni

Rasbora rutteni és una espècie de peix cipriniforme de la família dels ciprínids.

## Morfologia

Els mascles poden assolir els 4,3 cm de longitud total.

## Distribució geogràfica

Es troba a Borneo.

## Referències

* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Weber, M. & L. F. de Beaufort. 1916. The fishes of the Indo-Australian Archipelago. III. Ostariophysi: II Cyprinoidea, Apodes, Synbranchi. E. J. Brill, Leiden. Fish. Indo-Aust. Arch. v. 3: i-xv + 1-455.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Rafael Nadal i Company

* Per a altres significats, vegeu «Rafael Nadal (desambiguació)».
Rafael Nadal i Company (Palma, 1917 - Tarragona, 2008) fou un polític i advocat mallorquí establert a Catalunya.
Comença a treballar com a advocat en 1943, exercint-ne el torn d'ofici durant seixanta anys. Va ser un dels cofundadors de l'Assemblea de Catalunya, sent detingut per injúries a l'exèrcit en la manifestació de la Marxa de la Llibertat. Militant del PSC-PSOE, va ser escollit senador per la província de Tarragona a les eleccions generals espanyoles de 1979 i 1982. El 1983 fou advocat dels encausats pels fets del càmping Els Alfacs. Membre fundador i president de l'Agrupació de Juristes Tarragonins.
Vinculat al món de l'esport, va ser soci fundador del Club Natació Tàrraco en 1961. També va involucar-se amb les associacions de veïns en el moment de la seua creació, i és soci d'honor d'alguna d'elles. Va rebre la Medalla Francesc Macià al mèrit al treball i la insígnia d'argent dels Aviadors de la República. El seu fill Joan Miquel Nadal i Malé ha estat alcalde de Tarragona per CiU entre 1989 i 2007.
La Generalitat li atorgà el 1995 la Medalla al treball President Macià. També va rebre la insígnia de plata d'Aviadors de la República. L'any 1996 publicà Més de mig segle en el torn d'ofici i altres records on relatava fets viscuts com a protagonista o espectador.

## Fons personal

L'any 1993 Rafael Nadal i M. Lluïsa Malé van fer donació a l'Ajuntament de Tarragona d'una col·lecció de béns mobles i documentals. Els primers es troben dipositats a la Casa Castellarnau. Entre la documentació destaca una col·lecció de 13 gravats antics de Tarragona que es conserven al Museu d'Història i una col·lecció de llibres que es poden consultar a la Biblioteca Hemeroteca Municipal. Es tracta d'un llegat petit quant al nombre de publicacions, 155 títols, però molt interessant perquè són llibres dels quals no disposava la biblioteca. Entre els més antics destaquen Tratado del hombre (1594), Constitutions y altres drets de Cathalunya (1588), Resumen i iustificacion de las pretensiones del muy illustre cabildo (1689).

## Referències

* 1 2 3 4 5 6 7 8 9 10 11 12 13 Guell, 2013, p. 70.
* 1 2 Nadal i Company, Rafael. Més de mig segle en el torn d'ofici i d'altres records. Tarragona: El Mèdol, 1996. ISBN 84-88882-66-1.
* ↑ Fitxa del Senat
* ↑ El País, 27-5-2003
* 1 2 «Biblioteca Hemeroteca Municipal de Tarragona». web. Ajuntament de Tarragona. [Consulta: 5 febrer 2015]. Web (CC-BY-SA via OTRS).

## Bibliografia

* Guell, Manuel; Rovira-Gómez, Salvador. Biografies de Tarragona. Edicions Onada, 2010-2013.

## Enllaços externs

* Més de mig segle en el torn d'ofici i altres records PDF
# Cantó de Saint-Joseph-1

El cantó de Saint-Joseph-1 és un cantó de l'illa de la Reunió, regió d'ultramar francesa de l'oceà Índic. Correspon a una fracció de la comuna de Saint-Joseph.

## Història

Llista dels consellers generals successius :
| Data d'elecció | Identitat | Partit |
| 2004 - | Alain Telegone | PS |

## Vegeu també

* Cantons de l'illa de la Reunió
* Comunes de l'illa de la Reunió
* Consell General de l'illa de la Reunió
# Refugi Cap del Rec

El refugi Cap del Rec és un refugi de muntanya del municipi de Lles de Cerdanya, a la Baixa Cerdanya, situat a 1.956 m d'altitud i al vessant sud de la Tossa Plana de Lles.
Aquest refugi substituí l'anterior que hi havia hagut el qual l'any 1955 va ensorrar-se. Posteriorment ICONA en construí un de nou que va ser cedit al Club Muntanyenc Sant Cugat, el qual n'ha fet successives modificacions i ampliacions. Actualment disposa de bar, restaurant, telèfon públic, serveis, dutxes, i 68 places d'allotjament. És un lloc molt concorregut atès que es troba al costat mateix de l'estació d'esquí de fons Lles de Cerdanya.

## Referències

* ↑ Institut Cartogràfic i Geològic de Catalunya

## Enllaços externs

* Web del refugi
# Refren

Refren (Refrany) és un curtmetratge documental polonès dirigit l'any 1972 per Krzysztof Kieślowski.

## Argument

El document descriu la vida quotidiana d'una funerària a la dècada de 1970 de la República Popular de Polònia. Es presenten fragments de converses entre funcionaris i clients. La pel·lícula mostra que la màquina burocràtica és capaç de substituir la compassió per una altra persona, fins i tot en el cas de la mort d'un ésser estimat..

## Referències

* 1 2 Kieślowski on Kieślowski, 1993, p. 241.
* ↑ «Refren» (en polonès). Сайт «FilmPolski.pl». Arxivat de l'original el 2022-12-13. [Consulta: 15 desembre 2022].

## Bibliografia

Krzysztof Kieślowski, Danusia Stok. Kieślowski on Kieślowski / Edited by Danusia Stok. — London: Faber and Faber, 1993. — xxiii, 268 p. — ISBN 0-571-16733-0.

## Enllaços externs

* Refren a YouTube
# Refresh the Demon

Refresh the Demon és el cinquè àlbum d'estudi del grup de thrash metal canadenc Annihilator, publicat l'any 1996.
És el segon àlbum on el guitarrista i fundador d'Annihilator, Jeff Waters també canta a més de tocar la guitarra i el baix (ja ho havia fet prèviament a l'àlbum King of the Kill. A més de Waters en la gravació de l'àlbum també hi van participar Randy Black a la bateria i Dave Scott Davis a la guitarra.

## Cançons

* "Refresh the Demon" (Black, Waters) – 5:26
* "Syn. Kill 1" (Waters) – 4:26
* "Awaken" (Waters) – 0:53
* "The Pastor of Disaster" (Black, Waters) – 5:00
* "A Man Called Nothing" (Bates, Black, Waters) – 5:52
* "Ultraparanoia" (Black, Waters) – 4:29
* "City of Ice" (Bate, Black, Waters) – 4:18
* "Anything for Money" (Black, Waters) – 3:35
* "Hunger" (Bates, Waters) – 4:53
* "Voices and Victims" (Bates, Black, Waters) – 4:18
* "Innocent Eyes" (Waters) – 5:03
* "The Box"* (Waters) – 4:33
* "Riff Raff"* (Waters) – 9:44
* = bonus tracks
L'àlbum va ser reeditat l'any 2002 amb dos bonus tracks. La cançó "Riff Raff" és una versió de la cançó del grup australià AC/DC.

## Crèdits

* Jeff Waters - Guitarrista, Baixista i cantant
* Randy Black - Bateria
* Dave Davis - Guitarrista
# Casa del Bar Ventura

Casa del Bar Ventura és una obra de Sant Just Desvern (Baix Llobregat) protegida com a Bé Cultural d'Interès Local.

## Descripció

Edifici de planta baixa i pis de tres tramades. A la planta pis hi trobem tres balcons amb barana de ferro forjat. L'edifici presenta un coronament que sobresurt a la part central de la façana.

## Referències

* ↑ «Casa del Bar Ventura». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 agost 2021].
# Cantó de Sant German de Lembron

El cantó de Sant German de Lembron és un cantó francès del departament del Puèi Domat, situat al districte de Suire. Té 16 municipis i el cap és Sant German de Lembron.

## Municipis

* Antoingt
* Beaulieu
* Boudes
* Le Breuil-sur-Couze
* Chalus
* Charbonnier-les-Mines
* Collanges
* Gignat
* Mareugheol
* Moriat
* Nonette
* Orsonnette
* Sant German de Lembron
* Saint-Gervazy
* Vichel
* Villeneuve

## Història

Llista dels consellers generals successius :
| Data d'elecció | Identitat | Partit |
| 1958-1964 | M. Guillon | radical |
| 1964-1976 | M. Bard | SFIO, després PS |
| 1976-1994 | Maurice Boudon | PS |
| 1994- | Maurice Mestre | PS, després Divers gauche |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 5.931 | 6.288 | 6.388 | 6.390 | 6.298 | 6.435 | 6.918 |
# Carboxisoma

Els carboxisomes són microcompartiments bacterians que contenen enzims implicats en la fixació del carboni. Els carboxisomes estan fets de closques polihèdriques de proteïna d'uns 80 a 140 nanòmetres de diàmetre. Aquests compartiments es creu que concentren diòxid de carboni per vèncer la ineficiència del RuBisCO. Aquests orgànuls es troben en tots els cianobacteris i en molts bacteris quimiòtrofs que fixen carboni.

## Descobriment

Els primers carboxisomes es van veure l'any 1956, utilitzant microscopia electrònica, en el cianobacteri Phormidium uncinatum El 1961 es van trobar en alguns dels bacteris quimiòtrofs fixadors de carboni, per exemple, Halothiobacillus, Acidithiobacillus, Nitrobacter i Nitrococcus).

## Referències

* ↑ Badger MR, Price GD «CO₂ concentrating mechanisms in cyanobacteria: molecular components, their diversity and evolution». J. Exp. Bot., 54, 383, febrer 2003, pàg. 609–22. Arxivat de l'original el 2012-05-29. DOI: 10.1093/jxb/erg076. PMID: 12554704 [Consulta: 13 desembre 2012]. Arxivat 2012-05-29 at Archive.is
* 1 2 3 Yeates TO, Kerfeld CA, Heinhorst S, Cannon GC, Shively JM «Protein-based organelles in bacteria: carboxysomes and related microcompartments». Nat. Rev. Microbiol., 6, 9, agost 2008, pàg. 681–691. DOI: 10.1038/nrmicro1913. PMID: 18679172.
* ↑ Tsai Y, Sawaya MR, Cannon GC, et al. «Structural Analysis of CsoS1A and the Protein Shell of the Halothiobacillus neapolitanus Carboxysome». PLoS Biol., 5, 6, juny 2007, pàg. e144. DOI: 10.1371/journal.pbio.0050144. PMC: 1872035. PMID: 17518518.
* ↑ Drews G, Niklowitz W «[Cytology of Cyanophycea. II. Centroplasm and granular inclusions of Phormidium uncinatum.]» (en alemany). Arch Mikrobiol, 24, 2, 1956, pàg. 147–62. PMID: 13327992.
* ↑ Shively JM «Inclusion bodies of prokaryotes». Annu. Rev. Microbiol., 28, 0, 1974, pàg. 167–87. DOI: 10.1146/annurev.mi.28.100174.001123. PMID: 4372937.

## Enllaços externs

* Mysterious Bacterial Microcompartments Revealed By Biochemists
* Not so simple after all. A renaissance of research into prokaryotic evolution and cell structure
# Carboxilació

Carboxilació és una reacció química en la qual el grup àcid carboxílic s'introdueix en un substrat químic i es creen àcids carboxílics. La reacció oposada és la descarboxilació.
En química orgànica existeixen diferents protocols per la carboxilació. Un enfocament general és per la reaccó de nucleòfils amb gel sec (diòxid de carboni sòlid) o àcid fòrmic La carboxilació en bioquímica és una modificació postraduccional dels residus químics de glutamat a γ-carboxiglutamat, en proteïnes. La carboxilació ocorre en el fetge.> La caboxilasa requereix vitamina K com a cofactor i es fa de forma progressiva.

## Referències

* ↑ «Carboxilació». Gran Enciclopèdia Catalana. Barcelona: Grup Enciclopèdia Catalana.
* ↑ «Regio- and Stereoselective Carboxylation of Allylic Barium Reagents: (E)-4,8-Dimethyl-3,7-Nonadienoic Acid» (en anglès). Organic Syntheses. Akira Yanagisawa, Katsutaka Yasue, and Hisashi Yamamoto1, Vol. 9, 1998.
* ↑ Koch; Haaf, W. «Link 1-Adamantanecarboxylic Acid nom =H.». Organic Syntheses, Vol. 5, 1973, pàg. 20.
* ↑ Haaf, W. «1-Methylcyclohexanecarboxylic Acid» (en anglès). Organic Syntheses, vol. 5, 1966.
* ↑ Morris DP, Stevens RD, Wright DJ, Stafford DW «Processive post-translational modification. Vitamin K-dependent carboxylation of a peptide substrate». J. Biol. Chem., 270, 51, 1995, pàg. 30491–8. DOI: 10.1074/jbc.270.51.30491. PMID: 8530480.
# Regnat de Yuanjia

El Regnat de Yuanjia va ser un període en la història xinesa sota la Dinastia Liu Song el va ser relativament ric i estable en comparació amb períodes anteriors i posteriors. Aquest es va produir sota la diligència de l'Emperador Wen de la dinastia Liu Song, que era un capaç administrador. Amb la seva administració, la major part de la Xina va gaudir d'un període de relativa tranquil·litat i calma durant el període inestable de les Sis Dinasties. El funcionaris de l'administració també van ser coneguts per la seva capacitat i eficàcia.

## Referències

* Llibre de Song.
# Catarroja Club de Futbol

El Catarroja Club de Futbol és un club de futbol de la ciutat de Catarroja (l'Horta Sud, País Valencià). Va ser fundat el 1924. El seu estadi és el Mundial 82. Actualment juga al grup VI de la Tercera divisió.

## Història

* 25 temporades en Tercera Divisió
Últimes temporades:
* 2004/2005: - Tercera Divisió Grup VI - 9é
* 2005/2006: - Tercera Divisió - 11é
* 2006/2007: - Tercera Divisió - 7é
* 2007/2008: - Tercera Divisió - 4t
* 2008/2009: - Tercera Divisió - 8é
* 2009/2010: - Tercera Divisió - 5é
* 2010/2011: - Tercera Divisió - 8é
* 2011/2012: - Tercera Divisió - 1r
* 2012/2013: - Tercera Divisió - 21è
* 2013/2014: - Regional Preferent valenciana Grup 3 - 10è
* 2014/2015: - Regional Preferent valenciana Grup 3 - 18è
* 2015/2016: - Primera Regional valenciana Grup 5 - 6è
* 2016/2017: - Primera Regional valenciana Grup 5 - 6è
* 2017/2018: - Primera Regional valenciana Grup 5 - 13è
* 2018/2019: - Primera Regional valenciana Grup 5 - 4t
* 2019/2020: - Primera Regional valenciana Grup 5 - 16è
* 2020/2021: - Primera Regional valenciana Grup 5
* 2021/2022: - Segona Regional valenciana Grup 9 - 6è
* 2022/2023: - Segona Regional valenciana Valenta

## Enllaços externs

* Plana web oficial del Catarroja CF
# Catarina Ykens II

Catarina Ykens (Anvers, 24 de febrer de 1659 - després de 1737) four una pintora barroca flamenca.

## Biografia

Filla del pintor Johannes Ykens i de la seva segona esposa, Bàrbara Brekevelt, va ser batejada a Anvers el 24 de febrer de 1659. El 1687 i 1688 apareix registrada en el gremi de Sant Lluc d'Anvers. Es va especialitzar, com el seu oncle Frans Ykens i altres membres de la seva extensa família d'artistes, en la pintura de naturaleses mortes i garlandes de flors i fruits. Es desconeix la data de la seva mort, però a Ais de Provença es conserva una garlanda seva, amb el Naixement, datada el 1737.
Són poques les obres segures de la seva mà que es coneixen, entre les quals cal esmentar una pintura de vanitas en una garlanda signada «Catharina Eyckens filia devota fecit 1689». El Museu del Prado conserva dos paisatges emmarcats en garlandes de flors i fruites procedents de la col·lecció real, signats i atribuïts a Catarina Ykens II, encara que la data de 1654 que es dona per a un d'ells ha de correspondre a la seva homònima Catarina Ykens I, amb la qual freqüentment s'han confós les seves obres.

## Referències

* ↑ Catarina Ykens (II) en Rijksbureau voor Kunsthistorische Documentatie (RKD); pero 1650 según la enciclopedia online del Museo del Prado.
* 1 2 3 «Catarina Ykens (II)» (en neerlandès). Rijksbureau voor Kunsthistorische Documentatie (RKD). [Consulta: 24 abril 2016].
# Renaixença del gaèlic escocès

La renaixença del gaèlic escocès (en gaèlic escocès: Ath-Bheòthachadh na Gàidhlig) és un moviment que encara transcendeix actualment i que es basa en la revitalització de la llengua gaèlica a Escòcia. Encara que aquesta llengua ha hagut de fer front a un declivi constant en el nombre de parlants des de finals del segle xix, el nombre de joves parlants nadius de gaèlic escocès està augmentant ràpidament. El moviment es remunta a l'anomenada “Renaixença escocesa”, especialment en les obres de Sorley MacLean, George Campbell Hay, Derick Thomson i Iain Crichton Smith. El Sabhal Mòr Ostaig es considera normalment el resultat d'aquest moviment de renaixença. Tot i que gran part de les obres sorgides a partir d'aquest moviment cultural fos poesia, o música tradicional, personatges com MacLean i Iain Crichton Smith, i més recentment Aonghas MacNeacail, els han combinat amb estils moderns i internacionals.

## Política

En el camp de la política, Mike Russell es va convertir en la primera persona a adreçar-se en gaèlic escocès en una reunió de la Unió Europea que va tenir lloc el maig del 2010. Aquesta llengua ha patit durant molt de temps una manca d'utilització en els contextos educatius i de l'administració, i fins i tot va ser suprimit en el passat, però actualment ha aconseguit un cert reconeixement oficial amb l'aprovació de la Llei de la llengua gaèlica (Escòcia) del 2005.

## Literatura

En el camp de la literatura, destaquen escriptors com:
* Aonghas Pàdraig Caimbeul – Escriptor
* Somhairle MacGill-Eain – Poeta
* Iain Mac a' Ghobhainn – Intel·lectual, poeta i escriptor
* Ruaraidh MacThòmais – Acadèmic, escriptor, poeta i publicista

## Referències

* ↑ “Mod's fluent youth speaks volumes for Gaelic education Arxivat 2012-10-20 a Wayback Machine.”, a Scotsman, 2007
* ↑ “Minister makes history with EU speech in Gaelic Arxivat 2012-10-21 a Wayback Machine.”, a Scotsman, 2010
* ↑ MacKinnon, Kenneth (1991). Gaelic: A Past and Future Prospect. Edinburgh: The Saltire Society.
* ↑ Aonghas Pàdraig Caimbeul - An Oidhche Mus Do Sheòl Sinn (2003). The List, 2005.
# William Petten

William Petten (Saint John's, 28 de gener de 1923 - Ottawa, 6 de març de 1999) va ser un polític canadenc.
Nascut a Saint John's, Terranova, era el fill de Ray Petten, recaptador principal de la Newfoundland Confederate Association de Joey Smallwood, i després membre del Senat del Canadà.
William Petten va ser un agent duaner per a exportadors de productes marítims abans de ser nombrat senador del Canadà l'any 1968. Va retirar-se de la política l'any 1998, coincidint amb el seu 75è aniversari. Va ser el líder del govern al Senat en dues ocasions (1974-1979 i 1980-1984) i també el líder de l'oposició en aquesta mateixa cambra (1979-1980 i 1985-1991).
L'any 2000 es va inaugurar el Petten Building en honor a William Petten, l'edifici provincial de Terranova i Labrador de pesqueres i aqüicultura.

## Referències

* 1 2 «The Hon. William J. Petten, Senator» (en anglès). Library of Parliament. Parliament of Canada. [Consulta: 5 març 2022].
* ↑ «Provincial fisheries building named after the late Senator Petten». [Consulta: 4 març 2022].
# Karl Krenauer

Karl Krenauer (Kittsee, Burgenland, 9 de març de 1959) va ser un ciclista austríac, que combinà el ciclisme en pista amb la carretera. En el seu palmarès destaca la medalla de bronze al Campionat del món en Puntuació de 1982, competint com amateur. Va participar en els Jocs Olímpics de 1984.

## Palmarès

* 2001
** Vencedor d'una etapa a la Volta a Àustria

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it